અમદાવાદ: શહેરનો સરખેજ-ગાંધીનગર હાઇવે હવે અકસ્માતનો ઝોન બની રહ્યો છે. હાઇવેે પર બેફામ ગતિએ દોડતાં વાહનોની ટક્કરથી રાહદારી અને વાહનચાલક સાથે અકસ્માતો બને છે અને લોકો મોતને ભેટે છે. ઇસ્કોનબ્રિજ નજીક કારની અડફેટે વૃદ્ધાના મોતની ઘટના હજુ તાજી જ છે ત્યાં વૈષ્ણોદેવી સર્કલ નજીક આજે સવારે અજાણ્યા વાહનની અડફેટે એક બાઇકચાલકનું મોત નીપજ્યું છે. આ અંગે અડાલજ પોલીસે વધુ તપાસ હાથ ધરી છે.